The Equalizer 2

The Equaliser 2 (kadangkala The Equalizer 2 atau EQ2) ialah sebuah filem aksi-debaran vigilante Amerika 2018 yang diarahkan oleh Antoine Fuqua. Ia adalah sekuel kepada filem The Equalizer pada 2014 yang berdasarkan siri TV dengan nama sama, serta filem kedua dalam trilogi The Equalizer. Filem ini dibintangi Denzel Washington bagi watak utama, Pedro Pascal, Ashton Sanders, Melissa Leo, Bill Pullman, dan Orson Bean dalam peranan filem terakhirnya. Ia mengikuti bekas pegawai marin dan ejen Agensi Perisikan Pertahanan, Robert McCall ketika beliau mula membalas dendam selepas seorang rakannya dibunuh. Filem ini merupakan kerjasama keempat antara Washington dan Fuqua selepas Training Day (2001), The Equalizer (2014), dan The Magnificent Seven (2016).

Perbincangan tentang sekuel Equalizer bermula tujuh bulan sebelum tayangan filem pertama. Projek ini diumumkan secara rasmi pada April 2015. Penggambaran bermula pada September 2017 dengan bajet pengeluaran $62 juta, dan berlangsung di Boston serta kawasan lain di sekitar Massachusetts. Ia juga menandakan kali pertama Washington membintangi sekuel salah satu filem-filemnya.

The Equalizer 2 telah dikeluarkan di Amerika Syarikat pada 20 Julai 2018 oleh Sony Pictures Releasing. Filem ini memperoleh kejayaan komersial seperti filem sebelumnya dengan kutipan $190 juta di seluruh dunia. Sekuel seterusnya bertajuk The Equalizer 3 telah dikeluarkan pada 1 September 2023.

 Rujukan 

 Pautan luar